jkorsvik/nowiki_second_scrape_merged huggingface dataset:
Gríma Ormtunge

Gríma Ormtunge er i J.R.R. Tolkiens roman Ringenes herre sønn av Gálmód. Han døde i året 3019 i det tredje tidevervet. Han var kong Théoden av Rohans nærmeste rådgiver. Han forrådte kongen helt fra starten av Ringkrigen til Sarumanns fordel, og svekket han med hvisking og renkespill så kongen nesten gikk til grunne. Utenom dette hang han etter Éowyn, kongens niese, og hadde stor del av skylden for at hennes bror, Éomer, ble forvist fra den Gyldne hall Meduseld. Etter at Théoden ved Gandalvs hjelp var blitt kurert, ble Gríma forvist og rømte til sin herre Sarumann som  behandlet han som en slave.
Etter Jarnagards fall dro han med Sarumann gjennom Midgard, og tyranniserte sammen med han i Hobbitun og Hobsyssel. Det endte med at han drepte Sarumann egenhendig i hat og fortvilelse. 
Rollen som Gríma Ormtunge ble i filmtrilogien spilt av Brad Dourif.
Opilio Rossi

Opilio Rossi (født 14. mai 1910 i New York City i USA, død 9. februar 2004 i Roma) er en av den katolske kirkes kardinaler.


== Liv og virke ==


=== Bakgrunn ===
Opilio Rossi ble født i New York City av foreldre som var innvandret fra Scopolo di Bedonia i Italia. Han ble foreldreløs i ung alder og reiste til Italia sammen med sin storebror, som også skulle ende opp som katolsk prest. Han studerte ved Alberoni-kollegiet i Piacenza frem til sin prestevielse.


=== Prest ===
Han ble presteviet 11. mars 1933. Så ble han del av det pavelige diplomati, og virket først i det apostoliske nuntiatur i Belgia (1938-1939) og Nederland (1939-1940), og senere i Tyskland (1940-1945), der han opplevde fra Berlin andre verdenskrig, og engasjerte seg for mange nødlidende. Så innehadde han en ledende stilling ved nuntiaturet i Nederland fra 1945 til 1948.


=== Erkebiskop ===
Den 21. november 1953 utnevnte pave Pius XII ham til titularerkebiskop av Ancyra og til apostolisk nuntius i Ecuador. Han ble bispeviet 27. desember samme år av kardinal Aloisius Joseph Muench, erkebiskop ad personam og biskop av Fargo; medkonsekrerende var Umberto Malchiodi, koadjutorbiskop i Piacenza, og Artemio Prati, biskop av  Carpi.
Han var deretter pavelig nuntius i Ecuador (1953-1959), Chile (1959-1961) og Østerrike (1961-1976), og deltok under Annet Vatikankonsil. Han var president for Det pavelige råd for legfolket 1976–1984, og for Den pavelige komité for familien 1976-1984.


=== Kardinal ===
Han ble kreert til kardinal av pave Paul VI i 1976.
Han deltok under konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Han døde i 2004 på Domus Internationalis Paulus VI i Roma. Han ble gravlagt i Madonna di Lourdes, sognekirken i Scopolo i bispedømmet Piacenza-Bobbio, der han pleide å be som barn.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal Aloisius Muench (1889–1962) *1959
Kardinal Opilio Rossi (1910–2004) *1953


== Referanser ==


== Eksterne lenker ==
Biografi på The Cardinals of the Holy Roman Church
Keiserfora

Keiserforaene (italiensk Fori imperiali) i det gamle Roma var arkitektonisk storslagne bygninger reist omkring åpne plasser, som lå nord for Forum Romanum i sentrum av byen. Det er fem av dem, og de ble til mellom 46 f.Kr. og 113 e.Kr. 
De fem fora er Caesars forum, Augustus' forum, Vespasians forum, Nervas forum og Trajans forum.
Romas folkeøkning og voksende administrasjon skapte med tiden behov for større romligheter enn hvd Forum Romanum kunne by på. Nye torg kom til å anlegges på dets nordlige side. I tilslutning till det første av dem, Caesars forum, var det forretningslokaler, men de påfølgende stod utelukkende til rådighet for  domstoler, forvaltning, statshandlinger og offentlige seremonier. Den arkitektoniske prakten var enestående.
Restene av de keiserlige fora ble frilagt på 1930-tallet delvis fra sentidigere bebyggelse, i samband med at Mussolinis store paradegate, Via dell'Impero (nåværende Via dei Fori Imperiali), mellom Piazza Venezia og Colosseum, ble anlagt. Imidlertid forble mye av bebyggelsen skjult under gaten og planteringene som flankerte den. Senere er det blitt påbegynt nye utgaävninger i området.


== Litteratur ==
Roma (italiensk). Milano: Touring Club Italiano. 2002. s. 268–277. ISBN 88-365-2541-5. 
Rome: An Oxford Archaeological Guide (engelsk). Oxford: Oxford University Press. 1998. s. 146–173. ISBN 0-19-288003-9. 
Guida archeologica di Roma (italiensk). Milano: Arnoldo Mondadori. 1980. s. 102–134. 


== Eksterne lenker ==
(en) Forums of Rome – kategori av bilder, video eller lyd på Commons
Det fantastiske lyset

Det fantastiske lyset (orig. The Light Fantastic) er en humoristisk fantasy-bok skrevet av Terry Pratchett. Den ble utgitt i 1986, og er bok nummer to i serien om Skiveverdenen (Discworld)-serien. Den engelske originaltittelen er hentet fra et dikt av John Milton.
Boken er en umiddelbar fortsettelse av handlingen i den første Skiveverdenboken Magiens farge.
Etter at trollmannen Rensvind falt utfor kanten til Skiveverdenen ble livet hans reddet ved at han på mystisk vis lander tilbake på den. I mellomtiden har trollmennene i Ankh-Morpork funnet ut at Skiveverdenen går mot en snarlig slutt hvis ikke alle åtte trolldommer i oktavoen blir lest. Dette er de mektigste trolldommene i verden og én av dem befinner seg i Rensvinds hode. Mange er ute etter å få tilgang til den mektige trolldommen og flere forsøker å ta livet av Rensvind. Den første av dem er Trymon, en av Rensvinds gamle klassekamerater.
Rensvind, som nå har slått seg sammen med To-Blomst unnslipper drapsforsøkene, og sammen drar de til en rød stjerne med åtte måner på A'Tuin den Store, kjempeskilpadden som bærer Skiveverdenen på ryggen. Rensvind og To-Blomst reiser sammen med Cohen Barbaren, en temmelig tilårskommen helt, og Bethan, en offerjomfru som ble reddet av Cohen, med hjelp av Rensvind og To-Blomst.
Rensvind blir en av de svært få som får slippe inn i dødsriket mens han fremdeles er i live. Han blir nesten drept når han møter Dødens adoptivdatter Ysabell, men blir reddet av en kjapp inngripen av Bagasjen.
Etterhvert som stjernen kommer nærmere og magien på Skiveverdenen svekkes prøver Trymon å presse de syv trolldommene fra Oktavoen inn i hodet i et forsøk på å redde verden og å oppnå absolutt makt. Dessverre er trolldommene for sterke for ham og sinnet hans blir en dør inn i "kjellerdimensjonene" hvor merkelige, avskyelige skapninger prøver å flykte inn i den virkelige verden. Etter å ha vunnet en slåsskamp med dem blir Rensvind i stand til å lese alle de åtte trolldommene. Som en følge åpner de åtte månene seg og åtte små verdensskilpadder kommer ut og følger etter A'Tuin bort fra stjernen. Oktavoen blir så spist av To-Blomsts Bagasje.
Boken slutter med at To-Blomst og Rensvind skilles og To-Blomst velger å overlate Bagasjen til Rensvind som avskjedsgave før han reiser hjem igjen.


== Fakta ==
Figurer : Rensvind, To-Blomst, Bagasjen, Cohen barbaren
Steder : Ankh-Morpork, Kjellerdimensjonene
Tema : Fantasy-klisjéer
Utgivelsesår : 1986
Forlag :
ISBN 0-552-12848-1 (mykperm)
Oversetter : Rolf Andersen
ISBN 82-10-04269-6 (ib.)


== Oversettelser av Det fantastiske lyset ==
Фантастична светлина (Bulgarsk)
Lehké fantasticno (Tsjekkisk)
Dat Wonderbare Licht (Nederlandsk)
Fantastiline Valgus (Estlands)
Valon Tanssi (Finsk)
Le Huitième Sortilège (Fransk)
Das Licht der Phantasie (Tysk)
Το φως της φαντασιας (To phos tis fantasias) (Gresk)
A Mágia Fénye (Ungarsk)
I Colori della Magia (Italiensk)
Blask Fantastyczny (Polsk)
A Luz Fantástica (Portugisisk – Brazil)
Безумная звезда (Russian)
Svetlost čudesnog (Serbisk/Jugoslavisk)
La Luz Fantástica (Spansk)
Det fantastiska ljuset (Svensk)


== Eksterne lenker ==
Referanser
Sitater
Sammendrag
Bjørke kirke

Bjørke kirke finnes flere steder:

Bjørke kirke i Nannestad kommune
Bjørke kirke i Volda kommune
Petter Belsvik

Petter Belsvik (født 2. oktober 1967) er en norsk fotballtrener og tidligere fotballspiller som er hovedtrener for Stabæk Fotball Kvinner.Han scoret totalt 159 mål i Eliteserien. Han er med dette på tredjeplass på listen over flest scorede mål sammenlagt, etter Sigurd Rushfeldt og Harald Martin Brattbakk. Til tross for dette spilte han aldri for det norske landslaget, og ble heller aldri toppscorer i Eliteserien. Han ble til gjengjeld cupmester med Stabæk i 1998, og seriemester med Rosenborg Ballklub i 2000.
Etter at han la opp som spiller etter 2003-sesongen, var Belsvik en del av trenerapparatet i Stabæk fra 2004 til 2008. Han var assistenttrener under Jan Jönsson da Stabæk tok seriegull i 2008. Fra 2009 til 2011 var Belsvik assisenttrener i Lillestrøm. Belsvik var fra 1. januar 2012 hovedtrener for Stabæk, men gikk til Fram Larvik før 2014-sesongen etter at kontrakten hans utløp. Han var trener i Fram Larvik til 2018, og fra 2018 til 2019 var han daglig leder i Larvik Håndballklubb.


== Klubbkarriere ==
Belsvik er den spilleren som har spilt for flest norske eliteserieklubber. Han er også den som har scoret for flest ulike norske eliteserieklubber. Han spilte eliteseriefotball for Molde, Ham-Kam, Start, Stabæk, Rosenborg, Vålerenga og Lillestrøm, og han har også hatt korte opphold i utlandet – for den engelske klubben Southend, danske AaB og østerrikske Austria Wien.


== Meritter ==
Seriemester med Rosenborg (2000 og 2001)
Seriemester med Aalborg (1994/95)
NM–finalevinner med Stabæk (1998)


== Karrierestatistikk ==


=== Klubbstatistikk ===


== Referanser ==


== Eksterne lenker ==
(en) Petter Belsvik på Internet Movie Database 
(en) Petter Belsvik – Transfermarkt 
(en) Petter Belsvik – FBref 
(no) Aabsport.dk – Belsviks spillerprofil
(no) Rosenborg.info – Belsviks spillerprofil
(de) Austria-archiv.at – Belsviks spillerprofil
Norðoyri

Norðoyri (IPA: [ˈnoːɹɔiɹɪ], dansk: Nordøre), ofte kalt Oyri, er en bygd på Færøyene. Bygden ligger på østsiden av Borðoyarvík, like sør for byen Klaksvík. Norðoyri er også en del av kommunen og sognet Klaksvík. Nærheten har medført folketallsvekst i bygden, som voks fra 15 innbyggere i 1985 til 104 i 2015. Bygden er første gang nevnt skriftlig i 1584. 2 km sør for Norðoyri er det gjort arkeologiske utgravninger av hustufter fra vikingtiden.


== Referanser ==


== Litteratur ==
Guttensen, Rolf (2001). «Plant production on a Faeroese farm 1813–1892, related to climatic fluctuations» (PDF). Geografisk Tidsskrift (dansk). 101: 67–76. Arkivert fra originalen (PDF) 6. mai 2005. Besøkt 2. mai 2005.  Omhandler en gård i Norðoyri med detaljerte opptegnelser om eiendommene, som har vært gjenstand for en vitenskapelig undersøkelse.


== Eksterne lenker ==
«Norðoyri» (dansk and engelsk og italiensk). faroeislands.dk.
Bov kommune

Bov kommune (tysk: Bau), var en kommune sør i Jylland i Sønderjyllands amt i Danmark som ble dannet ved kommunalreformen i 1970. Kommunens administrasjonssentrum lå i Padborg. Ved den påfølgende kommunalreformen i 2007 ble kommunen del av den nye Aabenraa kommune.
Rundt Bov lå kommunene Gråsten i nordøst, Lundtoft på nordsiden og Tinglev i vest. Kommunens sørgrense er samtidig en del av Danmarks grense med Tyskland.


== Kommunalreformen av 1970 ==
Under kommunalreformen i 1970 ble de følgende sognene slått sammen til Bov kommune:

Bov sogn (Lundtoft herred)
Holbøl sogn (Lundtoft herred)


== Kommunalreformen av 2007 ==
Ved  kommunalreformen i 2007 ble kommunen slått sammen med Lundtoft, Rødekro, Tinglev og Aabenraa til Aabenraa kommune i den nye Region Syddanmark. Kommunens areal er etter dette 951 km² og den har 60 044 (2007) innbyggere.


== Kilder ==
Kommunalstatistikk: NetBorger Kommunefakta fra KMD alias Kommunedata
Kommunesammenslåinger og naboer: Eniros kart over de nye kommunene
Fil med informasjon om sogn og kommuner
Kommuner i tall fra Danmarks Statistik


== Eksterne lenker ==
Kommunens egne nettsider
Aabenraa kommunes nye nettsted
Bredebro kommune

Bredebro kommune (tysk: Rothenkrug) var en kommune sørvest i Jylland i Sønderjyllands amt, Danmark som ble dannet ved kommunalreformen i 1970. Kommunens administrasjonssentrum lå i Bredebro. Ved den påfølgende kommunalreformen i 2007 ble kommunen del av den nye Tønder kommune.
Ved kommunevalget i november 2005 ble Bredebros egen borgermester Vagn Therkel Pedersen også valgt til ordfører i den nye Tønder kommune.
Rundt Rødekro lå kommunene Tønder og Løgumkloster i øst, Skærbæk i nord og Højer i sør. Vest for kommunen ligger Nordsjøen.


== Kommunalreformen av 1970 ==
Under kommunalreformen i 1970 ble de følgende sognene i Tønder, Højer og Lø herred slått sammen til Bredebro kommune:

Ballum sogn
Brede sogn
Randerup sogn
Sønder Skast sogn
Visby sogn


== Kommunalreformen av 2007 ==
Ved  kommunalreformen i 2007 ble kommunen slått sammen med Højer, 
Løgumkloster, Nørre-Rangstrup (med unntagelse av Bevtoft sogn), Skærbæk og Tønder til 
til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.


== Kilder ==
Kommunalstatistikk: NetBorger Kommunefakta fra KMD alias Kommunedata
Kommunesammenslåinger og naboer: Eniros kart over de nye kommunene
Fil med informasjon om sogn og kommuner
Kommuner i tall fra Danmarks Statistik


== Eksterne lenker ==
Kommunens egne nettsider
Tønder kommunes nye nettsted
Brit Bildøen

Brit Bildøen (født 28. januar 1962 i Ålesund) er en norsk forfatter og lyriker, oppvokst i Aukra. 
Bildøen er utdannet bibliotekar, har studert sosiologi og har gått på Skrivekunstakademiet i Hordaland. Hun arbeider som forfatter, gjendikter, oversetter, forlagskonsulent og litteraturkritiker, blant annet for Dagbladet fra 1996. Hun har vært medlem av Den norske forfatterforeningens litterære Råd ogr var i 2001 festspilldikter for Dei nynorske festspela i Ørsta. Brit Bildøen var festpilldikter for Festspillene i Bergen i 2019.  
Bildøen debuterte med diktsamlingen Bilde av menn i 1991 og har mottatt flere priser. Hennes roman Tvillingfeber (1998) ble nominert til Brageprisen og vant Nynorsk Litteraturpris. Romanen Alt som er (2004) ble som den første boken på nynorsk av en kvinnelig forfatter lansert som månedens bok i Bokklubben Nye Bøker. Med romanen Sju dagar i august vant Bildøen P2-lytternes romanpris. For samme roman ble hun langlistet til Dublin Literary Award. Med oversettelsen av Gertrude Stein vant hun igjen Nynorsk Litteraturpris. I 2021 kom den kritikerroste oversettelsen av Virginia Wolfs Til fyret.Med Tre vegar til havet (2018) ble hun nominert til Kritikerprisen. For denne fikk hun også Nynorsk Litteraturpris (2019). I 2020 utga hun sakprosaboken Over land og hav - eit år med trekkfuglar.


== Bibliografi ==
1991: Bilde av menn – dikt
1992: Eit anna eple – roman
1994: På visse tider av døgnet – dikt
1994: Peder og plystrelyden – barnebok illustrert av Trude Tjensvold
1995: Tur og orden – roman
1998: Tvillingfeber – roman.  Inspirert av Gertrude Stein sin «Ida», Joseph Conrad sin «Mørkets hjerte» og  Robert Musil sin «Mannen uten egenskaper»
2001: Landfastlykke – roman. Om øyfolk, inspirert av Nordvestlandet.
2001: Romhunden Odin – barnebok illustrert av Ragnar Aalbu
2004: Alt som er – roman.  Om en byfamilie på Vinderen og Barcelona.
2006: Mitt milde vesen – roman.  Om en fjordfamilie, inspirert av Husnes der Bildøen var bibliotekar i fem år.
2007: Huset Goggenheim – barnebok
2009: Litterær salong essaysamling (red.) (Samlaget)
2011: Adam Hiorths veg – roman
2014: Sju dagar i august – roman (Samlaget)
2018: Tre vegar til havet – roman (Samlaget)
2020: Over land og hav - eit år med trekkfuglar – sakprosa (Kagge)
2020: Landfastlykke - roman (Samlaget)


== Priser ==
1996: Sokneprest Alfred Andersson-Ryssts fond
1998: Osloprisen for Tvillingfeber
1998: Nynorsk litteraturpris, for Tvillingfeber
2002: Sigmund Skard-stipendet
2002: Melsom-prisen for Landfastlykke
2004: Sunnmørsprisen
2011: Samlagsprisen
2015: P2-lytternes romanpris for Sju dagar i august
2020: Amalie Skram-prisen


== Referanser ==


== Kilder ==
Presentasjon av Brit Bildøen i Forfatterkatalogen på Forfattersentrums nettsider


== Eksterne lenker ==
Brit Bildøen i NRK Forfatter
Brit Bildøen i Dagbladet Forfatter
Brit Bildøen i Aftenposten Alex
Årets festspilldikter Brit Bildøen - lydopptak ved Bergen Offentlige bibliotek 27. februar 2019
Broager kommune

Broager kommune er en tidligere kommune i Sønderjyllands amt i Danmark. Ved regionreformen i 2005-07 ble kommunen innlemmet i den utvidede Sønderborg kommune i Region Syddanmark.
Kommunen ble dannet i 1922 ved en sammenslåing av Egernsund Sogn og Broager Sogn. Dette gjorde at innbyggertallet var over 6000 i 1970. Kommunen ble dermed ikke berørt av kommunalreformen samme år.
Kommunen er dominert av hovedbyen, Broager, som ligger høyt oppe på halvøya Broager Land. Den totårnede kirken er den mest markante bygning i byen.


== Eksterne lenker ==
Broager kommune
Portal for Broager
Danmarks Statistik – statistikbanken.dk
František Salesky Bauer

František Salesky Bauer  (født 26. januar 1841 i Hrachovec i Mähren i Østerrike-Ungarn, død 25. november 1915 i Olmütz) var en av den katolske kirkes kardinaler. Han var biskop av Brünn (Brno) 1882–1904 og fyrsterkebiskop av Olmütz (Olomouc) 1905–1915. 
Han ble kreert til kardinal i 1911 av pave Pius X.
Av helsegrunner deltok han ikke ved konklavet 1914 som valgte pave Benedikt XV.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1943
Kardinal Giovanni Battista Caprara Montecuccoli (1733-1810) *1766
Biskop Dionys von Rost (1716-1793) *1777
Biskop Karl Franz von Lodron (1878-1828) *1792
Biskop Bernhard Galura (1764-1856) *1820
Biskop Johann Nepomuk von Tschiderer zu Gleitheim (1777-1860) *1832
Kardinal Friedrich Johann Joseph Cölestin von Schwarzenberg (1809-1885) *1836
Kardinal Friedrich Egon von Fürstenberg (1813-1892) *1853
Kardinal František Salesky Bauer (1841-1915) *1882


== Referanser ==


== Eksterne lenker ==
(en) František Saleský Bauer – kategori av bilder, video eller lyd på Commons
Franz Xaver Nagl

Franz Xaver Nagl  (født 26. november 1855 i Wien i Østerrike-Ungarn, død 4. februar 1913 i Wien) var en av den katolske kirkes kardinaler. Han var biskop av Trieste og Capodistria 1902–1910 og erkebiskop av Wien 1911–1913.


== Liv og virke ==
Nagl var sønn av dørmannen Leopold Nagl og hans hustru Barbara Kloiber. Han gikk på seminaret i Krems og senere seminaret i Sankt Pölten fra 1874 til 1878, og tilslutt Universitetet i Wien, der han tok doktorgrad i teologi i 1883. 
Han ble preseviet den 14. juli 1878 og var menighetssjelesørger i erkebispedømmet Wien til 1882, da bhan ble utnevnt til kapellan ved S. Maria dell'Anima i Roma, der han virket til  1883. Han var professor i filosofi og eksegese ved seminaret i Sankt Pölten til 1885. Han var kapellan ved det keiserliige hoff fra 1885 til 1887. 
Han var rektor for prestekollegiet og for kirken S. Maria dell'Anima fra 1889 til 1902. 
Han var biskop av Trieste og Capodistria 1902–1910 og erkebiskop av Wien 1911–1913. 
Han ble kreert til kardinal i 1911 av pave Pius X.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1773
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1856
Erkebiskop Gaetano Aloisi Masella (1826-1902) *1877
Kardinal Franz Xaver Nagl (1855-1913) *1910


== Referanser ==


== Eksterne lenker ==
Biografi på The Cardinals of the Holy Roman Church
Aabenraa

Aabenraa eller Åbenrå (lokal dialekt: Affenrå, tysk: Apenrade) er en by i Sønderjylland, Aabenraa kommune i Danmark med 15 750 (2013) innbyggere.. Byen var tidligere administrasjonssenter for Sønderjyllands amt og etter kommunalreformen i 2007 er den senter for Aabenraa kommune.Aabenraa er en viktig havneby. I tillegg finnes ulike industribedrifter som Marcussen & Søn og Callesens Maskinfabrik.
Betydelige bygninger i byen er St. Nikolaj kirke fra Valdemars tid samt Brundlund slott grunnlagt av dronning Margrethe I omkring 1400. Det finnes også flere restaurerte kvartaler fra 1800-tallet som: Slotsgade, Store og Lille Pottergade, Nygade, Nybro, Skibbrogade og Gildegade.


== Historie ==

Byens eldste navn var Opnør, av gammeldansk opæn og ør (= åpen strand), senere Opnøraa og Opneraa etter beliggenheten langs åen. 
Byen oppsto tidlig i middelalderen rundt bispeborgen Opnør Hus. I middelalderen var byen kjent for sitt fiske og sin humlefremstilling. Byen fikk status som kjøpstad i 1240. Aabenraa hørte etter den danske arvedelingen i 1560 og frem til arvehyllingen i 1721 under Gottorp-hertugene.
Byen hadde sin storhetstid fra 1750-tallet og frem til 1864. I denne perioden var byens skipsfart i stor vekst med handel på Middelhavet, Kina, Sør-Amerika og Australia. Aabenraa hadde det danske monarkis største handelsflåte etter København og Flensborg. Byens fire til seks skipsverft var berømte for sine skip. Mest berømt ble klipperen «Cimber» som seilte fra Liverpool til San Francisco på 106 døgn i 1857. 
Fra 1864 til 1920 var byen en del av Preussen. Ved folkeavstemningen i 1920 var det 2 323 danske og 2 734 tyske stemmer. Også i dag finnes det en stor tysk minoritetsgruppe i byen. Den tyskspråklige dagsavisa Der Nordschleswiger publiseres i byen.
Stavemåten med «å» i stedet for «aa» ble gjennomført etter den danske rettskrivningsreformen i 1948. Aabenraa protesterte sterkt mot innføringen av svensk «å» i stedet for «dobbelt-a», siden «dobbelt-a» hadde sikret byens plass aller øverst i navnelistene. Imidlertid alfabetiseres dobbelt-a siden 1948 bakerst sammen med «å». Foreningen Dansk Sprogværn utga på 1950-tallet plakater og klistremerker med ordene: «Byens Navn er Aabenraa – uden svenske Boller paa!»


== Kjente personer født i Aabenraa ==
Ernst Reuter
Magda von Dolcke


== Referanser ==


== Eksterne lenker ==
Offisielt nettsted 
(en) Aabenraa – kategori av bilder, video eller lyd på Commons 
Aabenraa Kommune
Aabenraa Turistinformasjon
Aabenraa Museum
Der Nordschleswiger – Tyskspråklig dagsavis